
PARLAMENTUL ROMÂNIEI

CAMERA DEPUTAŢILOR

	Comisia pentru apărare, ordine

publică şi siguranţă naţională

Nr. 4c-12/379
	                         Bucureşti, 24.10.2017 

                                   PLx. 320/2017


Către

BIROUL PERMANENT

AL CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege privind aprobarea Ordonanţei Guvernului nr.2/2017 pentru modificarea Legii nr. 329/2003, privind exercitarea profesiei de detectiv particular, trimis cu adresa nr. PLx. 320 din 3.10. 2017 şi înregistrat cu nr. 4c-12/1032 din 4.10.2017. 


În raport cu obiectul şi conţinutul său, proiectul de Lege face parte din categoria legilor ordinare.

Preşedinte,

Dorel-Gheorghe CĂPRAR

Parlamentul României

Camera Deputaţilor                                                                                                                                                                                                          
	Comisia pentru apărare, ordine

publică şi siguranţă naţională

Nr. 4c-12/379
	                         Bucureşti, 24.10.2017 

                                   PLx. 320/2017


RAPORT 

asupra proiectului de Lege privind aprobarea Ordonanţei Guvernului nr.2/2017 pentru modificarea Legii nr. 329/2003, privind exercitarea profesiei de detectiv particular

1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, , cu proiectul de Lege privind aprobarea Ordonanţei Guvernului nr.2/2017 pentru modificarea Legii nr. 329/2003, privind exercitarea profesiei de detectiv particular, trimis cu adresa nr. PLx. 320 din 3.10.2017 şi înregistrat cu nr. 4c-12/1032 din 4.10.2017. 


Proiectul are ca obiect de reglementare modificarea și completarea Legii nr. 329/2003 privind exercitarea profesiei de detectiv particular, republicată, în scopul clarificării dispozițiilor care intră sub incidența obligațiilor impuse prin Ordonanța de urgență a Guvernului nr. 41/2016 privind stabilirea unor măsuri de simplificare la nivelul administrației publice centrale și pentru modificarea și completarea unor acte normative, precum și a simplificării procedurilor care vizează interacțiunea dintre solicitanți și autoritățile competente.

2. Consiliul Legislativ, conform avizului cu nr. 548/2017 a avizat favorabil proiectul ordonanţei de guvern.

3. Comisia pentru drepturilor omului, culte și problemele minorităților naționale a avizat favorabil proiectul de lege.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în şedinţa din data de 26 septembrie 2017, a adoptat acest proiect de Lege. 
5.  La lucrările Comisiei din data de 24 octombrie 2017, din totalul de 21 de membri, au fost prezenţi conform listei de prezenţă.

6. La dezbateri a fost prezent, în calitate de invitat, în conformitate cu prevederile  art. 54 şi 55 din Regulamentul Camerei Deputaţilor, domnul Bogdan Samoilă, subsecretar de stat în Ministerul Afacerilor Interne.

Proiectul de lege face parte din categoria legilor ordinare.
În urma dezbaterilor, membrii Comisiei au hotărât, cu majoritate de voturi pentru și un vot împotrivă, să propună Plenului Camerei Deputaţilor adoptarea acestui proiect de Lege în forma adoptată de Senat. 
Preşedinte,

Dorel-Gheorghe CĂPRAR

